text: # Chŭng-cáik
  Chăng-kō̤ Mìng-dĕ̤ng-ngṳ̄ Háng-cê gì bēng-buōng. / 參考閩東語漢字其版本。
  Chŭng-cáik (春節) sê Dṳ̆ng-guók dék dê̤ṳng-iéu gì nièng-cáik, kéng-cé̤ṳk sĭng gì siŏh nièng gì kăi-sṳ̄. Chŭng-cáik gì nĭk-gĭ ék-buăng téng gô-lĭk Ciăng-nguŏk chĕ̤-ék gáu Ciăng-nguŏk sĕk-ngô (Nguòng-siĕu-cáik). Dṳ̀ lā̤ Dṳ̆ng-guók Dâi-lṳ̆k, găk Dài-uăng, Uŏk-nàng, Dièu-siēng, Hàng-guók, Nĭk-buōng dēng siŏh piĕ Dĕ̤ng-ā guók-gă gâe̤ng dê-kṳ̆ iâ ô guó Chŭng-cáik gì hŭng-sṳ̆k.
  Găk Chŭng-cáik cī gūi nĭk, gáuk-gă-gáuk-hô dŭ â̤ táik dó̤i-lièng, bóng páu-diông, siăh Tái-bìng-iéng, giēu, tòng-guōi, sáe̤ng niāng-gŏ̤ dáh-huói-cièng dēng uăk-dông lì kéng-cé̤ṳk ciā cáik-nĭk.
  
  ## Ô-guăng gì diòng-siók
  Gŏng-gé̤ṳ diòng-siók, gū-dâi Dṳ̆ng-guók ô siŏh cṳ̄ng dông-ŭk hô̤ lō̤ „nièng“ (年). „Nièng“ áuk-hìng-áuk-câung, â̤ châung diē chió lā̤ siăh nè̤ng. Gó-chṳ̄, gáuk-gă-gáuk-hô cêu bóng páu-tiông, táik è̤ng-sáik gì cāi diŏh muòng lā̤, cūng-kuāng lì ké̤ṳk „nièng“ dṳ̆k cāu.
  
  ## Nguôi-buô lièng-giék
  - Dṳ̆ng-guók Chŭng-cáik Uōng 互聯網檔案館其存檔，存檔日期2007-02-17. (Guók-ngṳ̄)
  
  
title: Chŭng-cáik
wikitext: {{twinLAT|春節}}
  [[File:Chinese-new-year-clown-dragon.jpg|thumb|170px|[[Bă-là̤]] (''Paris'') gì Dṳ̆ng-guók-nè̤ng lā̤ guó Chŭng-cáik.|right]]
  '''Chŭng-cáik''' (春節) sê [[Dṳ̆ng-guók]] dék dê̤ṳng-iéu gì [[nièng-cáik]], kéng-cé̤ṳk sĭng gì siŏh nièng gì kăi-sṳ̄. Chŭng-cáik gì nĭk-gĭ ék-buăng téng [[gô-lĭk]] Ciăng-nguŏk chĕ̤-ék gáu Ciăng-nguŏk sĕk-ngô ([[Nguòng-siĕu-cáik]]). Dṳ̀ lā̤ [[Dṳ̆ng-guók Dâi-lṳ̆k]], găk [[Dài-uăng]], [[Uŏk-nàng]], [[Dièu-siēng]], [[Hàng-guók]], [[Nĭk-buōng]] dēng siŏh piĕ [[Dĕ̤ng-ā]] [[guók-gă]] gâe̤ng dê-kṳ̆ iâ ô guó Chŭng-cáik gì hŭng-sṳ̆k.
  
  Găk Chŭng-cáik cī gūi nĭk, gáuk-gă-gáuk-hô dŭ â̤ táik [[dó̤i-lièng]], bóng [[páu-diông]], siăh [[Tái-bìng-iéng]], [[giēu]], [[tòng-guōi]], sáe̤ng niāng-gŏ̤ [[dáh-huói-cièng]] dēng uăk-dông lì kéng-cé̤ṳk ciā cáik-nĭk.
  {{Spoken Wikipedia LAT|Cdo 春節.ogg|2018 nièng |1 nguŏk 8 hô̤ |Hók-ciŭ-uâ Lièng-gŏng-gâing Puō-kāu-déng Guăng-liāng-chŏng kēu-ĭng }}
  {{Spoken Wikipedia LAT|Cdo 春節.oga|2018 nièng |1 nguŏk 6 hô̤|Hók-ciŭ-uâ}}
  == Ô-guăng gì diòng-siók ==
  Gŏng-gé̤ṳ diòng-siók, gū-dâi Dṳ̆ng-guók ô siŏh cṳ̄ng [[dông-ŭk]] hô̤ lō̤ „nièng“ (年). „Nièng“ áuk-hìng-áuk-câung, â̤ châung diē chió lā̤ siăh [[nè̤ng]]. Gó-chṳ̄, gáuk-gă-gáuk-hô cêu bóng [[páu-tiông]], táik [[è̤ng-sáik]] gì cāi diŏh [[muòng]] lā̤, cūng-kuāng lì ké̤ṳk „nièng“ dṳ̆k cāu.
  
  == Nguôi-buô lièng-giék ==
  * [http://www.chunjie.net.cn/ Dṳ̆ng-guók Chŭng-cáik Uōng] {{Webarchive|url=https://web.archive.org/web/20070217161651/http://www.chunjie.net.cn/ |date=2007-02-17 }} ([[Guók-ngṳ̄]])
  
  {{Diòng-tūng cáik-nĭk}}
  
  [[分類:Cáik-nĭk|Č]]
  [[分類:Dṳ̆ng-guók|Č]]